Ludvík Daněk

Ludvík Daněk (1937–1998) var en tsjekkoslovakisk friidrettsutøver, som fra 1964 til 1974 tilhørte verdenseliten i diskos. Tre ganger satte han ny verdensrekord, og tre ganger tok han OL-medalje, én i hver valør.

Han gjorde seg internasjonalt bemerket i 1964, da han satte ny europarekord med 62,45 m, før han i august samme år forbedret verdensrekorden til 64,55 m. Året etter ble han førstemann til å kaste over 65 meter, da han satte sin andre verdensrekord.

Han deltok i tre olympiske leker, og vendte hver gang hjem med en medalje. I Tokyo 1964 ble det sølv, i Mexico by 1968 bronse, og endelig gull under OL 1972 i München.

Han har også to medaljer fra europamesterskap: Gull i Helsingfors 1971 og sølv i Roma 1974.

 Referanser 

 Eksterne lenker 


Kategori:Tsjekkiske diskoskastere
Kategori:Olympiske mestere for Tsjekkoslovakia
Kategori:Olympiske sølvmedaljevinnere for Tsjekkoslovakia
Kategori:Olympiske bronsemedaljevinnere for Tsjekkoslovakia
Kategori:Europamestere i friidrett for Tsjekkoslovakia
Kategori:Medaljevinnere under Sommer-OL 1964
Kategori:Deltakere for Tsjekkoslovakia under Sommer-OL 1964
Kategori:Friidrettsutøvere under Sommer-OL 1964
Kategori:Medaljevinnere under Sommer-OL 1968
Kategori:Deltakere for Tsjekkoslovakia under Sommer-OL 1968
Kategori:Friidrettsutøvere under Sommer-OL 1968
Kategori:Medaljevinnere under Sommer-OL 1972
Kategori:Deltakere for Tsjekkoslovakia under Sommer-OL 1972
Kategori:Friidrettsutøvere under Sommer-OL 1972
Kategori:Personer fra Okres Blansko
Kategori:Verdensrekordsettere i friidrett
Kategori:Deltakere for Tsjekkoslovakia under EM i friidrett 1974
Kategori:Europamestere i diskoskast